26. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ. 35/1337 της 13 Απρ. /9 Ιουν.  1982 (ΦΕΚ Β΄ 347) Κατάργηση οργανωτικής βαθμίδας γενικής διευθύνσεως θέσεως και βαθμού γενικού Δ/ντή και Αναπλ. Γενικών Δ/ντών στο ΤΕΒΕ. Έχοντας υπόψη: 1.Τις διατάξεις του άρθρ. 2 (παρ. 10) του Νόμ. 1232/82 «επαναφορά σε ισχύ, τροποποίηση και συμπλήρωση των διατάξεων του Ν.Δ. 4352.64 και άλλες διατάξεις» (ΦΕΚ 22/Α). 2.Τις διατάξεις της παρ. 2 του άρθρ. 29 του Νόμ. 1199/1981 «περί ρυθμίσεως θεμάτων καταστάσεως κλπ». 3.Τις διαρθρωτικές απαιτήσεις και υπηρεσιακές ανάγκες του ΤΕΒΕ, αποφασίζουμε: 1.Η Οργανωτική βαθμίδα της Γενικής Δ/νσης, η θέση και ο βαθμός του Γεν. Δ/ντή, καθώς και οι θέσεις και ο βαθμός των ΑΝΓΔ του ΤΕΒΕ, καταργούνται αυτοδίκαια από την ημέρα της δημοσίευσης της απόφασης αυτής στην Εφημερίδα της Κυβέρνησης. 2.Οι κάτοχοι των θέσεων που καταργούνται με την παρ. 1 απολύονται αυτοδίκαια κατά την έναρξη της ισχύος της αποφάσεως αυτής με διαπιστωτική πράξη του Υπουργού Κοινωνικών Υπηρεσιών βεβαιωτική της πραγματικής και συντάξιμης υπηρεσίας. 3.Όλες οι αρμοδιότητες (γενικές-ειδικές) του Γενικού Δ/ντή και ΑΝΓΔ που ασκούσαν κατόπιν εκχωρήσεως από τον Πρόεδρο η το Διοικητικό Συμβούλιο του Ταμείου, μετά την κατάργηση των θέσεων αυτών, επανέρχονται στα ανωτέρω όργανα, ενώ οι αρμοδιότητες που ασκούσαν με βάση τις οργανωτικές διατάξεις του Ταμείου, περιέρχονται στο Διοικητικό Συμβούλιο. 4.Κατά τα λοιπά εφαρμόζονται οι διατάξεις του άρθρ. 2 του Νόμ. 1232/1982. 